'- Nom de l'organització: Barcelona de Serveis Municipals (B:SM)

- Descripció de l'actuació:

L’any 2018, BSM va signar el seu compromís amb el Pacte Mundial
de les Nacions Unides integrant els principis del Pacte amb el
nostre dia a dia i prenent com a full de ruta els Objectius de
Desenvolupament Sostenible. Aquesta realitat, poc a poc, s’ha
anat integrant en la gestió de la companyia i traslladant el
llenguatge dels ODS en les eines de gestió com l’anàlisi de
materialitat des del 2018, el pla de sostenibilitat del Zoo al
2019 i fins i tot els objectius estratègics al 2020.

L’any 2011 BSM va realitzar el seu primer anàlisi de materialitat
en el marc de la gestió responsable de la companyia. L’anàlisi de
materialitat de B:SM determina els aspectes que reflecteixen els
efectes econòmics, ambientals i socials significatius de
l'organització i que influeixen de forma substancial en el seu
desenvolupament i en els interessos de les parts interessades.
Des de fa tres anys fem servir els Objectius de Desenvolupament
Sostenible (ODS) com a llenguatge estàndard per destriar els
temes prioritaris. Així, els temes materials, comparables,
rellevants i fiables d’acord al creuament de dades realitzat pel
que suposa avaluar els impactes de B:SM i els interessos de les
parts interessades disposen d’aquest llenguatge universal.

Treballar en el marc dels ODS ens ha permès consolidar al 2020 la
materialitat del grup BSM, és a dir, destriar els temes
rellevants de BSM,SA, Parc d’Atraccions Tibidabo, Cementiris de
Barcelona, Mercabarna i grup TERSA fet que s’ha constatat en
l’auditoria de l’Estat no financer consolidat del grup BSM.

En la mateixa línia, es troba el 4t Pla de Sostenibilitat del
Zoo, que s’actualitza cada 4 anys, des de l’adhesió del Zoo al
Compromís Ciutadà per la Sostenibilitat de Barcelona l’any 2005.
Esdevé el full de ruta pels propers deu anys i està basat en una
diagnosi detallada dels metabolismes ambientals amb 5 grans
objectius: Biodivers; Eficient; Influent; Participat i
Cohesionat; i Conscient. Conté més de 170 propostes de millora
que es relacionen amb els ODS així com també amb els Objectius
Globals de Biodiversitat i que faran del Zoo un indret més
sostenible.

Però el llenguatge dels ODS s’estén. Al Maig de 2020 es va
procedir a revisar el Pla Estratègic de B:SM, fent l'adaptació a
la nova realitat per la afectació de la crisi sanitària a causa
de la COVID-19. Amb l’elaboració d'una matriu DAFO actualitzada,
i fent un treball d’alineament amb la Missió , Visió i Valors de
la companyia es va determinar unes noves línies estratègiques per
a definir els objectius, les actuacions i els plans d'acció.
Aquesta reformulació va definir 11 objectius estratègics globals
i 142 objectius globals específics en el conjunt de les unitats
de negoci i corporatives. Durant el 2020 s’ha assolit el 79,58%
dels objectius tant globals com específics. Per primera vegada,
els objectius estratègics es van relacionar amb els ODS.

Així, el llenguatge dels ODS s’està integrant a la gestió de BSM,
cada vegada som més conscients de la contribució que fem
localment per l’Agenda 2030, per abordar els grans reptes
globals, des de la lluita contra la pobresa o el canvi climàtic
fins a l’educació, la salut, la igualtat de gènere, la pau o les
ciutats sostenibles.

- Calendari execució: Gener-Desembre 2020

- Pàgina web: www.bsmsa.cat ( http://www.bsmsa.cat/ )

- Dades de contacte: rsc@bsmsa.cat